Napredak u razvoju vakcine protiv ebole
Američka zdravstvena agencija ubrzava kliničko testiranje moguće vakcine protiv smrtonosnog ebola virusa od kojeg je do sada umrlo više od 1.500 osoba u Zapadnoj Africi.
Naučnici moraju da provere kako vakcina deluje kada se da ljudima. U Nacionalnim centrima za zdravlje, doktor Entoni Fauči će nadgledati testiranje. kaže dr Fauči i dodaje da je dokazivanje bezbednosti vakcine najvažnije, Ako sve bude dobro, sledeći korak je veće istraživanje u zemljama gde se pojavila ebola ali i to mora da bude urađeno na naučnoj osnovi. Oni koji dobiju vakcinu moraju da budu pod nadzorom. Doktor Fauči ističe da su probe vakcine različite od stvaranja eksperimentalnih lekova za tretiranje ebole. priča dr Fauči. Jedan od najvećih problema je nedostatak infrastrukture u zemljama u kojima se pojavila epidemija, manjak lekara, zaštitne opreme, nedovoljan broj centara za tretiranje ili lekova za pomoć obolelim pacijentima. Svetska zdravstvena organizacija zatražila je pola milijarde dolara za borbu sa tim problemima. Ako veće testiranje bude odobreno, ono će početi početkom naredne godine. Doktor Fauči kaže da se nada da će situacija u Zapadnoj Africi biti pod većom kontrolom do tada. Ipak, on kaže da i ako se potvrdi delotvornost vakcine, to nije odgovor na trenutnu situaciju. zaključuje dr Fauči. Zdravstveni zvaničnici kažu da su oprez i preventivne mere i dalje najbolja odbrana protiv bolesti.